L 165/62
1.7.5.
SK
Úradný vestník Európskej únie
29.6.2023
Dokumentácia k predaju Dokumentácia k predaju obsahujúca opis strojového zariadenia alebo súvisiaceho výrobku nie je v rozpore s návodom na použitie, pokiaľ ide o zdravotné a bezpečnostné hľadiská.
V dokumentácii k predaju obsahu­ júcej opis výkonových charakteristík strojového zariadenia alebo súvisiaceho výrobku sa uvádzajú rovnaké informácie o emisiách ako v návode na použitie.
2.
DOPLŇUJÚCE ZÁKLADNÉ POŽIADAVKY NA OCHRANU ZDRAVIA A BEZPEČNOSŤ PRE URČITÉ KATEGÓRIE STRO­ JOVÉHO ZARIADENIA A SÚVISIACICH VÝROBKOV
Strojové zariadenia a súvisiace výrobky pre potraviny, strojové zariadenia a súvisiace výrobky pre kozmetické alebo farmaceutické výrobky, prenosné ručné alebo ručne vedené strojové zariadenia a súvisiace výrobky, prenosné upevňovacie a iné nárazové strojové zariadenia a súvisiace výrobky, strojové zariadenia a súvisiace výrobky na opracovanie dreva a materiálu s podobnými fyzikálnymi vlastnosťami a strojové zariadenia a súvi­ siace výrobky na aplikáciu prípravkov na ochranu rastlín spĺňajú všetky základné požiadavky na ochranu zdravia a bezpečnosť stanovené v tejto kapitole (pozri bod 4 všeobecných zásad).
2.1.
Strojové zariadenia a súvisiace výrobky pre potraviny a strojové zariadenia a súvisiace výrobky pre kozmetické alebo farmaceutické výrobky
2.1.1.
Všeobecne Strojové zariadenia alebo súvisiace výrobky určené na použitie s potravinami alebo s kozmetickými alebo farmaceutickými výrobkami sú navrhnuté a skonštruované takým spôsobom, aby sa zabránilo akémukoľvek riziku infekcie, ochorenia alebo nákazy.
Sú splnené tieto požiadavky: a) materiály, ktoré sú v styku alebo sú určené na styk s potravinami či vodou určenými na ľudskú spotrebu alebo kozmetickými alebo farmaceutickými výrobkami, spĺňajú podmienky stanovené v príslušných práv­ nych aktoch Únie; strojové zariadenie alebo súvisiaceho výrobky sú navrhnuté a skonštruované takým spôsobom, aby tieto materiály mohli byť pred každým použitím vyčistené, a ak to nie je možné, používajú sa jednorazové časti; b) všetky povrchy, ktoré sú v styku s potravinami či vodou určenými na ľudskú spotrebu alebo s kozmetic­ kými alebo farmaceutickými výrobkami, iné ako povrchy jednorazových častí: i) sú hladké a nie sú v nich výstupky ani pukliny, v ktorých by sa mohli hromadiť organické materiály, a to isté platí aj pre ich spoje; ii) sú navrhnuté a skonštruované tak, aby boli výstupky, hrany a zárezy zostáv minimálne; iii) dajú sa ľahko očistiť a dezinfikovať, podľa potreby po odstránení ľahko demontovateľných častí; vnútorné povrchy sú zaoblené s polomerom, ktorý je dostatočný na to, aby umožnil dôkladné čistenie; c) kvapaliny, plyny a aerosóly, ktoré sa uvoľňujú z potravín, kozmetických alebo farmaceutických výrobkov, ako aj z čistiacich, dezinfekčných a oplachovacích kvapalín, sa dajú zo strojového zariadenia alebo súvi­ siaceho výrobku úplne vypustiť (ak je to možné, tak v „čistiacej“ polohe); d) strojové zariadenia alebo súvisiace výrobky sú navrhnuté a skonštruované tak, aby sa zamedzilo vniknutiu akýchkoľvek látok alebo živých tvorov, najmä hmyzu, do miest, ktoré sa nedajú očistiť, alebo hromadeniu akejkoľvek organickej hmoty v týchto miestach; e) strojové zariadenia alebo súvisiace výrobky sú navrhnuté a skonštruované tak, aby žiadne pomocné látky nebezpečné pre zdravie vrátane používaných mazadiel nemohli prísť do styku s potravinami alebo vodou určenými na ľudskú spotrebu, kozmetickými alebo farmaceutickými výrobkami; podľa potreby sú strojové zariadenia alebo súvisiace výrobky navrhnuté a skonštruované tak, aby bolo možné kontrolovať nepre­ tržitý súlad s touto požiadavkou.